

REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

 **OPĆINSKA NAČELNICA**

KLASA: 022-05/18-02/43

URBROJ: 2188/12-04-18- 5

Tovarnik, 14.12.2018. god.

VIJEĆNICIMA OPĆINSKOG VIJEĆA-

PREDMET: **prijedlog Odluke o usvajanju Programa korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu RH za 2019.**

PRAVNA OSNOVA: članak 49. st. 4. Zakona o poljoprivrednom zemljištu ( NN 20/18 ), čl. 3. Pravilnika o uvjetima i načinu korištenja poljoprivrednog zemljišta u vlasništvu RH ( NN 45/09 ) čl. 31. Statuta Općine Tovarnik ( Službeni vjesnik Vukovarsko-srijemske županije br.4/13,14/13 i 1/18 ),

PREDLAGATELJ: Načelnica općine

IZVJESTITELJ: Načelnica općine

NADLEŽNOST ZA DONOŠENJE: Općinsko vijeće

TEKST PRIJEDLOGA:

**ODLUKA O USVAJANJU PROGRAMA KORIŠTENJA SREDSTAVA OSTVARENIH OD PRODAJE, ZAKUPA I DUGOGODIŠNJEG ZAKUPA**

**POLJOPRIVREDNOG ZEMLJIŠTA U VLASNIŠTVU RH ZA 2019. GOD.**

**Članak 1.**

Ovim se Programom određuju uvjeti i način korištenja sredstava ostvarenih od prodaje, zakupa i dugogodišnjeg zakupa poljoprivrednog zemljišta u vlasništvu Republike Hrvatske na području Općine Tovarnik za 2019. godinu.

**Članak 2.**

Sredstva za ostvarenje ovog Programa za 2019. godinu ostvarit će se u iznosu od **1.416.297,52 k**n i to od:

**a)** prihoda od koncesije odnosno dugogodišnjeg zakupa poljoprivrednog zemljišta u vlasništvu RH u iznosu od **410.000,00 kn**

**b)** prihoda od zakupa poljoprivrednog zemljišta u vlasništvu RH u iznosu od **650.000,00 kn**

**c)** prihod od prodaje poljoprivrednog zemljišta u iznosu od **5.000,00 kn**

**d)** prihod od zakupa i koncesije poljoprivrednog zemljišta prenesen iz 2018. god. u iznosu od **351.297,52 kn**

**Članak 3**.

Osigurana sredstva iz točke II. ovoga Programa namjenski će se koristiti sukladno tablici 1. koja je sastavni dio ovoga programa

**Članak 4.**

Ovaj program zajedno sa tablicom 1. stupa na snagu 1.1.2019., a bit će objavljen u „Službenom vjesniku“ Vukovarsko-srijemske županije.

NAČELNICA OPĆINE TOVARNIK

**Ruža V. Šijaković, oec.**